**Gyermek napközis horgásztábor**

**A tábor rendezője: Orosházi Kinizsi Horgász Egyesület**

**Szervező: Pelléné Fábri Ildikó**

**Elérhetősége: 06/30/2059631**

**A tábor helyszíne:**

Orosházi Kinizsi Horgász Egyesület halőrháza, Kristálytó – Gyopáros déli tó - Orosháza.

**Időpontja:**

**2016. június 20-től (hétfőtől)- 24-éig (péntekig.) reggel 7:00-17:00-ig.**

A tábor zárása: 2015. június 25. Reggel 8 órától horgász verseny 11 óráig.

**A minimális létszám l0 fő, maximális létszám 20 fő.**

**Jelentkezési feltételek:**

* A gyermek 8-14 év közötti általános iskolai tanuló
* jelentkezési lap kitöltése, és szülő (gondviselő) által aláírva
* orvosi igazolás (a táborban való részvételhez)

A tábor költségeit az Orosházi Kinizsi Horgász Egyesület saját költségvetéséből fedezi. Kivétel a gyermekek étkeztetése.

**A táborba jelentkezni lehet 2016. június 13-ig:**

**Kizárólag: kitöltött, aláírt jelentkezési lappal, mely a** Blinker Horgászboltban leadható.

Jelentkezési lap a melléklettel együtt a <http://kinizsihorgaszegyesulet.hu/> oldalról letölthető.

Táborral kapcsolatosan érdeklődni lehet:

Telefonon: Bozsár Lajos elnöknél (Tel: 06/30/746-5522)

**Fontos tudnivalók**:

**Részvételi díj: 10000.- Ft/fő, mely a gyermek étkezési díja 5 napra. Ennek fejében napi háromszori étkezést biztosítunk.** Az étkeztetést a Gyermek-és Diákélelmezési Intézmény közreműködésével oldjuk meg. A táborral kapcsolatos további tudnivalókat a résztvevő gyermekekkel és szüleikkel egy szülői értekezleten fogjuk megbeszélni, **2016. június 13-án 17 órakor.** Az étkezési jegyeket itt lehet megvásárolni, ahol a szülők kétfajta menüből tudnak választani.

**A gyermek részére egy horgászattal kapcsolatos ajándékot adunk, melyet a tábor után haza vihet.** A horgászfelszerelést a résztvevőknek kell biztosítani.

Esőkabát, napvédő krém, szúnyog és kullancsriasztó, valamint plusz ruházat szükséges.

A táborba csak olyan tárgyakat hozzanak, amire feltétlenül szükség van, felelősséget nem tudunk vállalni a személyes értéktárgyakért.

A jelentkezés visszavonását a tábort megelőző 10. napig tudjuk elfogadni (természetesen a váratlan betegség kivétel).

Mellékelten csatoljuk a tábor tervezett programját. A táborba szeretettel várunk minden olyan 8-14 év közötti gyermeket, aki érdeklődik a horgászat iránt. Amennyiben van igény rá, akkor pénteken horgászvizsgát tehetnek a gyermekek.

Orosháza, 2016.április 10.

 Bozsár Lajos

 elnök

**Program:**

**Hétfő:**

*Délelőtt:*

Balesetvédelem. Táj- és környezet bemutató. Horgászismeretek, szabályok. Országos, megyei és helyi rendelkezések.

*Délután:*

Horgászat, horgász kötések bemutatása, módszerek, felszerelések, gyakorlat.

Úszós: Match bot, bolonyai, csukázó, harcsázó.

**Kedd:**

*Délelőtt:*

Horgász erkölcs és etika. A viselkedés egyéni és közösségi szabályai. Halfajok bemutatása.

*Délután:*

Horgászat, horgász kötések bemutatása, módszerek, felszerelések, gyakorlat.

 Fenekező: normál fenekező, feeder.

**Szerda:**

*Délelőtt:*

Táj, környezet, halvédelem. Növény- és állatvilág vízben és vízparton.

*Délután:*

Horgászat, horgász kötések bemutatása, módszerek, felszerelések, gyakorlat.

Pergető: twister, rapala, körforgó, támolygó.

**Csütörtök:**

*Délelőtt:*

Védett halak. Célba dobás.

*Délután:*

 Horgászat.

**Péntek:**

*Délelőtt:*

Horgászvizsgára felkészítés (ismétlések az elméleti és szóbeli vizsgára). Horgászat.

*Délután:*

Halételek – közös főzés és sütés.

**A program módosítási jogát fenntartjuk.**